Lycia (Kibyr.) — Kibyra (Gölhisar--Horzum) — 1st c. AD — ZPE 48.1982.267-273 — SEG 32.1306
Region: Asia Minor — Lycia

[ο δημος ετειμησεν κ]οιντον ουηρανιον τρωιλου υιον κλου[σ]τουμ[εινα] [φιλαγρον ιερεα] αρετης δια βιου πρεσβευσαντα δωρεαν τε[τρακις υπερ της πατριδος πρ]ος τους σεβαστους [εις την ρω]μην και περι μεγαλων πραγματων επιτυχοντα και εγδικησαντα δημοσιας υποθεσεις πολλας και μεγαλας εξ ων ικανον αργυριον εχωρησεν εις τον [κ]τισμον της πολεως και δημοσιους δουλους εγνεικησαντα εκατον επτα και κτησιν κομ[--]ρα και ιερεα γενομενον καισαρος σεβαστου και επιδοντα τη πολει επι ικανα [ε]τη διαδοματος εις ευωχιαν καισαρειων δραχμας ροδιας πεντακις μυριας τετρακις χειλιας και δανειου δεκα μυριαδας ροδιας χαρισαμενον οις ο δημος ηθελησεν και καταλυσαντα συνωμοσιαν μεγαλην τα μεγιστα λυπουσαν την πολιν α δε ην ανανκαιοτατα των εν ταις πρεσβειαις επιτευχθεντων ητημενον απο τιβεριου κλαυδιου καισαρος απεσκευασθαι τιβεριον νεικηφορον πρασσοντα την πολιν καθ εκαστον ετος δηναρια τρισχειλια και λανβανοντα και την του σειτου πραξιν γεινεσθαι εν τη αγορα κατα ζευ[γ]ος μοδιων εβδομηκοντα πεντε εκ πασης της χωρας εφ οις η πολις εδωκεν αυτω τας αριστεως τειμας.